Diari Oficial de la Generalitat Valenciana


Sumari del DOGV 5768, del 22-05-2008 (2008/6021)

Informació pública de la modificació de la descripció registral d'una finca de titularitat municipal.
-----------------------------------------------------------------------------------------------------

### Dades del document

Número de DOGV
:   5768

Data del DOGV
:   22-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6021


Data del document
:   09-04-2008

Organisme emissor
:   Ajuntament de Massalfassar

Tipus de document
:   Informació Pública

Descriptors 

:   * Massalfassar
    * administració local
    * pla d'urbanisme

Informació pública de la modificació de la descripció registral d'una finca de titularitat municipal. [2008/6021]  
La mercantil Carat Inmobiliaria, SA ha sol·licitat la modificació de la descripció registral de la finca de titularitat municipal inscrita en el Registre de la Propietat de Massamagrell amb el núm. 3.266, llibre 42, de Massalfassar, tom 2.228, foli 140, inscripció 1a.  
La dita finca coincidix amb la parcel·la resultant A del projecte de reparcel·lació de la unitat d'execució del sòl urbà d'usos terciaris serveis de carretera de les normes subsidiàries de Massalfassar, aprovat pel Decret de l'Alcaldia número 132/2002, dictat el dia 4 d'octubre de 2002 (BOP de València núm. 273 de 16.11.2002).  
La descripció actual de la finca esmentada és «Ús: sòl dotacional públic vials. Infraestructures.» En virtut de la rectificació queda feta la descripció en els termes següents: ús: sòl dotacional públic destinat a vials, infraestructures i zona d'aparcament per a implantació de 595 places, que complix la reserva mínima obligatòria segons el Reglament de Planejament de la Comunitat Valenciana, aprovat pel Decret 201/1998, del Govern Valencià, norma vigent en aprovar-se la modificació de les normes subsidiàries del planejament de Massalfassar aprovada el 10 de gener de 2001 per a l'àmbit del sòl urbà d'ús terciari el Manar.  
Pel Decret de l'Alcaldia núm. 78/2008, de 9 d'abril, s'ha acordat, de conformitat amb el que disposa l'article 177 de la Llei 16/2005, de la Generalitat, Urbanística Valenciana i l'article 416.2 del Reglament d'Ordenació i Gestió Territorial i Urbanística, aprovat per Decret 67/2006, del Consell, l'exposició al públic de la referida proposta de modificació i del seu expedient administratiu, pel termini d'un mes per mitjà de la inserció del present anunci en el Diari Oficial de la Comunitat Valenciana, termini durant el qual poden els interessats consultar tot això en les dependències administratives de l'Ajuntament de Massalfassar, síties a la plaça de l'Església, núm. 5, i en horari de 09.00 a 14.00 hores, i presentar, davant del propi Ajuntament, amb relació al seu contingut, les al·legacions que consideren convenients.  
Així mateix, en virtut de la dita resolució, s'acorda l'aprovació de la modificació, amb efectes de l'endemà de la finalització del termini d'exposició pública; tal aprovació es condiciona al transcurs de l'esmentat termini sense formulació d'al·legacions.  
Massalfassar, 9 d'abril de 2008.- L'alcalde: Joaquín Soler Garibo.